Արդյոք ապրիլի 22-ին Սերժ Սարգսյանը Նիկոլ Փաշինյանի հետ հանդիպմանը առաջին հերթին տողատակում հենց Քոչարյանին չէր ասում, որ դաս չի քաղել Մարտի 1-ից: Մեդիամաքսին հարցազրույցում Քոչարյանը ասում է, թե թավշյա հեղափոխության հաջողության պատճառը իշխանության պասիվ հակազդեցությունն էր: Այլ կերպ ասած, նա ասում է, որ պետք էր ակտիվ՝ ուժային հակազդեցություն: Հաշվի առնելով այն, որ ապրիլի 25-ից հետո երկրորդ նախագահը սկսեց բաց խաղալ, պետք է ենթադրել, որ մինչեւ ապրիլի 22-ը նա արդեն մտել էր խաղի մեջ՝ իշխանության ներսում, եւ թերեւս փորձում էր հասնել «ակտիվ հակազդեցության»՝ ուժային լուծման որոշման: Թերեւս հենց այդ ներիշխանական իրավիճակին էր Սերժ Սարգսյանի պատասխանը՝ Մարտի 1-ից դաս չքաղելու մասին, որի շարունակությունն էլ եղավ ապրիլի 23-ի հրաժարականի ուշագրավ տեքստը: